PATVIRTINTA

Direktorės 2019 rugsėjo 9 d.

įsakymu V1-145

ŠALČININKŲ R. DIEVENIŠKIŲ „RYTO“ GIMNAZIJA

**Mokinių lankomumo apskaitos ir nelankymo prevencijos tvarkA**

**I. Bendrosios nuostatos**

1. Šalčininkų r. Dieveniškių „Ryto“ gimnazijos mokinių lankomumo apskaitos ir mokyklos nelankymo prevencijos tvarką (toliau Tvarka) reglamentuoja Lietuvos Respublikos Švietimo įstatymas, Vaikų teisų apsaugos pagrindų įstatymas ir gimnazijos nuostatai.

2. Ši Tvarka reglamentuoja klasių vadovų, dalykų mokytojų, socialinio pedagogo, direktoriaus pavaduotojų ugdymui veiklą gerinant mokinių pamokų lankomumą, stiprinant kontrolę ir vykdant pamokų nelankymo prevenciją.

3. Tvarka nustato mokinių lankomumo apskaitą ir prevencines poveikio priemones mokyklos nelankymui mažinti bei padedančias mokiniui įgyvendinti teisę į mokslą.

4. Tvarkos tikslai:

4.1. gerinti mokinių mokymo(-si) kokybę ir didinti mokymosi motyvaciją;

4.2. vykdyti mokinių mokyklos nelankymo prevenciją;

4.3. nustatyti bendrus lankomumo apskaitos kriterijus.

5. Klasių vadovai, dalykų mokytojai, socialinis pedagogas, vadovaujasi Lietuvos Respublikos Švietimo įstatymu, mokyklos nuostatais, vidaus darbo tvarkos taisyklėmis, ugdymo sutartimi, mokytojo ir mokytojo, vykdančio klasės vadovo funkcijas, pareigybės aprašymu, direktoriaus įsakymais ir šia tvarka.

6. Vartojamos sąvokos:

**Pamokų nelankantis mokinys** – be pateisinamosios priežasties praleidžiantis kai kurias pamokas.

**Mokyklą vengiantis lankyti mokinys** – be pateisinamosios priežasties neateinantis į visas tą dieną vykstančias pamokas.

**Mokyklos nelankantis mokinys –** per mokslo metus praleidęs virš (per) **50 proc**. pamokų.

**II. LANKOMUMO REGISTRACIJA IR APSKAITA**

7. Pamokų lankomumas ir pavėlavimas fiksuojamas elektroniniame dienyne.

8. Praleistos pamokos žymimos raide ,,n“, o vėlavimai į pamokas – raide ,,p“.

9. Praleistų pamokų teisinimai fiksuojami *Praleistų pamokų teisinimo lapuose* (1 priedas).

10*. Praleistų pamokų teisinimo lapuose* įrašus gali daryti:

10.1.  tėvai (globėjai);

10.2.  klasių vadovai;

10.3. direktoriaus įsakymu į renginius mokinius lydintys ir už jų saugumą atsakingi mokytojai;

10.4. įvairių renginių (sporto, ekskursijos ir pan.) organizatoriai, kurių inicijuoti renginiai vyksta pamokų metu.

11. Praleistų pamokų teisinimo lapus mokinys privalo turėti kiekvieną pamoką ir, klasės vadovui, mokytojui, socialiniam pedagogui, direktoriaus pavaduotojui ugdymui paprašius, pateikti.

12. Praleistų pamokų teisinimo lapus tėvai (globėjai) ar kitas įgaliotas asmuo užpildo ne vėliau kaip kitą dieną.

**13.  Mokinių tėvai (globėjai):**

13.1.   informuoja klasės vadovą telefonu, elektroniniu paštu, / žinute elektroniniame dienyne apie vaiko neatvykimą į mokyklą pirmąją neatvykimo dieną, nurodo priežastis, grįždamas į mokyklą, mokinys privalo tą pačią dieną klasės vadovui pristatyti *Praleistų pamokų teisinimo lapą* su tėvų (globėjų) įrašu;

13.2.   be labai svarbios  priežasties neturėtų planuoti, kad pamokų metu jų sūnus ar dukra  tvarkytų kitus reikalus;

13.3.    esant būtinybei anksčiau išeiti iš mokyklos *Praleistų pamokų teisinimo lapuose* iš anksto nurodo išėjimo laiką bei priežastį;

13.4.    ne rečiau kaip kartą per savaitę patikrina vaiko lankomumą elektroniniame dienyne.

13.5. Tėvai (globėjai, rūpintojai) atsako už piktnaudžiavimą tėvų valdžia, neveikimą vaiko labui, šiame Apraše nustatytais susitarimais dėl vaikų lankomumo pateisinimo. Pagal Lietuvos Respublikos administracinių nusižengimų kodekso (toliau – LR ANK) 80 straipsnio 1 dalį „Tėvų (globėjų, rūpintojų) vengimas leisti į mokyklą vaiką iki 16 metų arba kliudymas vaikui iki 16 metų mokytis pagal pradinio ir pagrindinio ugdymo programas užtraukia įspėjimą arba baudą nuo vieno šimto keturiasdešimt iki trijų šimtų eurų“. Pagal LR ANK 80 straipsnio 2 dalį „Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų šimtų aštuoniasdešimt iki šešių šimtų eurų.“, o pagal LR ANK 80 straipsnio 3 dalį „Už šio straipsnio 1, 2 dalyse numatytus administracinius nusižengimus gali būti taikoma administracinio poveikio priemonė – įpareigojimas dalyvauti alkoholizmo ir narkomanijos prevencijos, ankstyvosios intervencijos, sveikatos priežiūros, resocializacijos, bendravimo su vaikais tobulinimo, smurtinio elgesio keitimo ar kitose programose (kursuose)“. Jei tėvai (globėjai, rūpintojai) nesilaiko minėtų LR ANK straipsnių nuostatų, Gimnazija turi teisę kreiptis į policiją, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos teritorinius padalinius, Lietuvos Respublikos švietimo, mokslo ir sporto ministerijos Švietimo kokybės ir regioninės politikos departamentą.

**14.  Klasės vadovas:**

14.1.   kontroliuoja mokinių lankomumą ir vėlavimą;

14.2.   bendradarbiauja su gimnazijos administracija, klasėje dirbančiais mokytojais, socialiniu pedagogu, kitais darbuotojais iškilusioms mokinio nelankymo problemoms spręsti;

14.3.  mokiniui neatvykus į mokyklą 3 dienas iš eilės (ir tėvams (globėjams) nepranešus) išsiaiškina neatvykimo priežastis ir, esant reikalui, apie tai informuoja tėvus ir socialinį pedagogą;

14.4.   kartą per savaitę elektroniniame dienyne pateisina mokinių praleistas pamokas;

14.5. direktoriaus pavaduotojui ugdymui ar socialiniam pedagogui paprašius, parengia ir pateikia ataskaitą apie auklėjamosios klasės mokinių pamokų lankomumą ir taikytas prevencijos priemones per trimestrą, pusmetį, metus.

14.6 iki mėnesio 10 dienos patikrina, ar įrašai e-dienyne teisingi, ir patvirtina, kad praėjusio mėnesio duomenys teisingi ir nebus keičiami

**15.   Socialinis pedagogas:**

15.1.   analizuoja pamokų praleidimo priežastis;

15.2.   įvertina mokinio pamokų nelankymo priežastis, jo socialines problemas;

15.3.  planuoja socialinės pagalbos teikimą vaikui, numato prevencines priemones grąžinant mokinį į mokyklą;

15.4.  konsultuojasi su klasėje dirbančiais mokytojais.

15.5.  raštu informuoja mokinio tėvus (globėjus), jei mokinys be pateisinamos priežasties per mėnesį praleido daugiau nei 50 proc. pamokų; ( 2 priedas)

15.6.  inicijuoja mokinio, nelankančio mokyklos, svarstymą mokyklos Vaiko gerovės komisijoje:

**III. PRALEISTŲ PAMOKŲ PATEISINIMO KRITERIJAI**

16.   Praleistos pamokos laikomos pateisintomis:

16.1.**dėl mokinio ligos**:

16.1.1.   pagal *Praleistų pamokų teisinimo lapuose* esantį tėvų (globėjų) įrašą, bet ne  daugiau kaip už 3 dienas per mėnesį

16.2.**dėl tikslinių iškvietimų** (pagal *Praleistų pamokų teisinimo lapuose* esantį tėvų (globėjų) įrašą arba kitą dokumentą):

16.2.2.   dėl karo prievolės iškvietimų;

16.2.3.   į policijos komisariatą;

16.2.4.   į teismą;

16.3.**dėl ypač nepalankių oro sąlygų**: šalčio, audros, liūties, uragano ar pan.;

16.4.**kai mokinys direktoriaus įsakymu atstovauja olimpiadose, konkursuose, konferencijose, varžybose** (pagal *Praleistų pamokų teisinimo lapuose* esantį įrašą (direktoriaus įsakymo Nr.);

16.5.**dėl svarbių šeimos aplinkybių** (pagal *Praleistų pamokų teisinimo lapuose* esantį tėvų (globėjų) įrašą);

16.6.**kai mokinys tėvų prašymu ir direktoriaus įsakymu vyksta su tėvais į pažintinę/poilsinę kelionę.**

**IV. LANKOMUMO PREVENCIJA**

17.  Klasės vadovas su mokiniu išsiaiškina neatvykimo į pamokas priežastis, reikalui esant pasitelkia į pagalbą mokyklos socialinį pedagogą.

18.   Jei mokinys per mėnesį praleidžia **ne  daugiau kaip 18 pamokų** be pateisinamosios priežasties arba pavėluoja daugiau **nei 5 kartus:** raštu paaiškina priežastis ir atiduoda klasės vadovui su tėvų (globėjų) parašais; (3 priedas).

19.   sudaro klasės vadovo ir mokinio rašytinį pasižadėjimą dėl pamokų lankymo.

20.   Jei mokinys per mėnesį praleidžia **18 ir daugiau pamokų** be pateisinamosios  priežasties:

20.1.   klasės vadovas inicijuoja mokinio ir socialinio pedagogo pokalbį ir kartu aptaria prevencines priemones, skiriamas lankomumo lapas (4 priedas)

20.2.   mokinys raštu paaiškina dėl pamokų praleidimo;

20.3.   mokiniui skiriamas bandomasis 1-2 savaičių laikotarpis;

20.4.   klasės auklėtojas ir socialinis pedagogas informuoja vengiančio mokyklą lankyti mokinio tėvus;

21.   Mokinys pakartotinai per mėnesį praleidęs **18 ir daugiau pamokų** be pateisinamosios priežasties svarstomas Vaiko gerovės komisijos posėdyje, dalyvaujant klasės vadovui, administracijai ir tėvams. Mokiniui skiriama drausminė nuobauda.

22.   Jei mokinys per pusmetį praleidžia **90 ( trimestrą 54) ir daugiau pamokų** be pateisinamosios  priežasties:

22.1.   svarstomas mokytojų tarybos posėdyje;

22.2.   mokinys kartu su tėvais kviečiamas pokalbio pas direktoriaus pavaduotoją ugdymui;

22.3.   mokiniui, mokyklos direktoriaus įsakymu, skiriama drausminė nuobauda (žiūrėti VI skyrių).

23.   Jei mokinys per mėnesį praleidžia 50 proc. pamokų be pateisinamosios priežasties, VGK parengia informaciją apie atliktą darbą bei taikytas poveikio priemones ir ją pateikia Šalčininkų rajono VGK. Mokykla vadovaujasi principais, kuriuos reglamentuoja Vaiko minimalios ir vidutinės priežiūros įstatymas.

**V. VĖLAVIMO PREVENCIJA**

24.   Mokinys, pavėlavęs į pamoką pirmą kartą, žodžiu paaiškina priežastis dalyko mokytojui.

25. Mokinys, pavėlavęs į pamoką antrą kartą, raštu paaiškina priežastis dalyko mokytojui.

26. Mokinys, pavėlavęs į pamoką trečią kartą, po pamokos raštu paaiškina priežastis socialiniam pedagogui.

27.   Jei mokinys pavėluoja į pamokas **penkis kartus**, mokinys svarstomas mokyklos VGK.

28.   Jei mokinys pakartotinai pažeidžia 27 punktą (penkis kartus pavėluoja į pamokas), direktoriaus įsakymu skiriamas papeikimas, klasės vadovui informuojant tėvus (globėjus).

29.   Mokiniui pakartotinai vėluojant į pamokas ir nesilaikant priimtų susitarimų, skiriamas griežtas papeikimas, klasės vadovui informuojant tėvus (globėjus).

**VI. NUOBAUDŲ IR SKATINIMO SISTEMA**

29.   Mokiniui, vengiančiam lankyti pamokas, taikomos šios drausminės nuobaudos:

29.1.   rašytinė pastaba;

29.2.   papeikimas;

29.3.   griežtas papeikimas;

29.4.   elgesio svarstymas Vaiko gerovės komisijoje pagal Lietuvos Respublikos Vaiko minimalios ir vidutinės priežiūros įstatymą.

30.   Mokiniui (įstatymų numatytais atvejais jo tėvams (globėjams), nuolat ir sistemingai vengiančiam lankyti mokyklą, taikoma administracinė atsakomybė.

31.   Mokiniui, nepraleidusiam nė vienos pamokos, direktoriaus įsakymu, reiškiamas pagyrimas, įrašant įrašą elektroniniame dienyne ir klasės vadovui informuojant mokinio tėvus (globėjus).

32.   Direktoriaus įsakymu reiškiama padėka ir mokiniams, kurie praleido pamokas tik dėl dalyvavimo direktoriaus įsakymu konkursuose, olimpiadose, varžybose, konferencijose.

**VII. BAIGIAMOSIOS NUOSTATOS**

33.   Klasių vadovai, socialinis pedagogas, bei 5–12 klasių mokiniai privalo būti pasirašytinai susipažindinti su mokyklos nelankymo prevencijos ir lankomumo apskaita, t. y. su tomis pareigomis, kurias jiems nustato ši tvarka.

34.   Mokinių tėvai supažindinami su mokyklos nelankymo prevencijos ir lankomumo apskaitos  tvarka  klasių tėvų susirinkimų metu.

35.   Mokyklos nelankymo prevencijos ir lankomumo apskaitą vykdo klasių vadovai, socialinis pedagogas ir direktoriaus pavaduotojai ugdymui.

36.   Mokyklos mokinių lankomumo apskaitos ir mokyklos nelankymo prevencijos tvarka skelbiama kabinetuose, mokyklos internetiniame tinklalapyje ir elektroniniame dienyne.

                           \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                                                                          Priedas 1

**PRALEISTŲ PAMOKŲ PATEISINIMO LAPAS**

Mano sūnus/dukra \_\_\_\_\_\_\_\_ klasės mokinys/ė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

2014 m. \_\_\_\_\_\_\_\_\_\_\_\_\_\_\_\_\_\_ mėn.\_\_\_\_\_\_\_ d. nebuvo mokykloje, nes \_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( tėvų parašas) ( vardas, pavardė)

                                                                                                                                       Priedas 2

**MOKINIO PAAIŠKINIMAS**

**DĖL BE PATEISINAMOS PRIEŽASTIES PRALEISTŲ PAMOKŲ**

           Aš.........................................................................,  ............. klasės mokinys(ė)

201......m. .................................mėn. ............d .praleidau............................pamokų be pateisinamos priežasties. Pavėlavimų skaičius........................................

Neatvykimo į mokyklą ar vėlavimo

priežastys................................................................................................................................................................................................................................................................................................................................................................................................................................................................................................

Tėvas/mama/globėjas ........................................................................                ...................................         (vardas, pavardė)                                                                                                                                                                                    (parašas)

                                                                                                                         Priedas 3

      Šalčininkų r. Dieveniškių „Ryto“ gimnazija praneša, kad Jūsų sūnus ( dukra)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

blogai lanko mokyklą ir be pateisinamos priežasties praleido\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pamokas (ų).

Direktorė

Socialinė pedagogė

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)